**Мемлекеттік тіл әрқашан бірінші орында**

 «Үш тұғырлы тіл» мәселесі қозғалғанда қазақ тілі көлеңкеде қалып қоя ма деген қорқыныш туындайды, әрине. Бірақ қорқып қажеті жоқ, егер әр адам өз тіліне еш кедергісіз басқа тілдерді меңгерсе оның ешқандай зияны жоқ. Керісінше қандай мамандық иесі болса да тілдерді меңгеру әркімнің өзінше міндеті болып саналады.

Президентіміз Нұрсұлтан Назарбаев: «Қазақ тілі үш тілдің біреуі болып қалмайды. Үш тілдің біріншісі, негізгісі, бастысы, маңыздысы бола береді» - деген ескерту айтқан болатын. Дегенмен, «Үш тұғырлы тілдің» мәнін, маңызын, халық пен болашақ ұрпаққа беретін үлкен пайдасын көпшілік ұғына алмауда. Одан бөлек, Президентіміз 2020 жылға қарай мемлекеттік тілді меңгергендердің қатары 95 пайызға дейін жететініне кепілдік беріп отыр. Болашақ ұрпаққа үш тілден де көбірек тілдерді меңгеру керек, полиглот болудың жаман жағын естімеппін.

Үш тұғырлы тіл, негізінде, қазақ жеріндегі қазақ тілінің соңында қалған орыс пе ағылшын тілін қоса пайдалану болып табылып отыр емес пе. Ел басымыз айтқандай, үш тілдің ішінде қазақ тіліне басымдық беріліп, қалған екі тіл сол ана тілімізге бағынышты күйде болады. Әрине, дамыған өркениетті 30 елдің қатарына қосылу мақсатында жүргізіліп отырған «Үш тұғырлы тіл» саясаты, шын мәнінде, елдің ертеңі үшін керек нәрсе. Кезінде Қазақстанда заң мамандары мен экономика мамандарына нарық болып кетіп, олар тіпті жұмыссыз қалды. Бірақ, көп компаниялар мен кәсіпорындар заңгерлер мен экономистерге зәру, тілдерді білмегендіктен, оның ішінде ағылшын тілін меңгермегендіктен көп жастар өз орнын таба алмады.

 Әрине, мемлекеттік тілмен қатар, ағылшын, орыс тілдерін білетін, өз мамандығының нағыз іскерлері де бар. Осы кемшіліктердің орнын толтыру мақсатында «Үш тұғырлы тіл» идеологиясы дүниеге келіп отыремес пе. Яғни, елімізге қажетті, үштілді меңгерген, кез келген жерден ақпарат ала алатын, өз ісінің білгірі, бүкіл әлем бойынша коммуникацияға түсіп, жер бетінің кез келген нүктесінде бизнес жасайтын кадрлар ауадай қажет, яғни кадрлер мәселесін «Үш тұғырлы тіл» саясаты ғана шешіп бере алады.

Жалпы көп тіл білу мәселесі шын мәнінде, мемлекеттік тілге мүлде зияны жоқ. Бұл жерде мәселе сол стратегияны, сол саясатты дұрыс жүргізуде,болып отыр.

 Орыс тілі мен ағылшын тілін оқытатын мұғалімдер міндетті түрде қазақ тілін, яғни мемлекеттік тілді өте жақсы білуі тиіс, ол заман талабы. Ал жоғары оқу орнында да ағылшын мен орыс тілін қазақ тілімен біріктіріліп ғана оқытылуы керек. «Үш тұғырлы тілді» тек мәдениетаралық қатынас негізінде қарап, ақпарат алмасу, білім үйрену, тәжірибе жинау үшін үйретіледі, бірақ осы жерде қазақ тілінің басым болуы заңды.Бірақ әлі де болса да орыс тілі күнделікті қарым –қатынас пен жазылып таратылатын құжаттарда өз қазығынан ажырамай отыр.

Біздің елімізде «Үш тұғырлы тіл» саясатынан бөлек, еліміздегі әрбір ұлыс өз тілдерін еркін меңгеріп, өз тілдерінде сөйлей алады. Бірақ, Үш тұғырдың қатарына төртінші, я болмаса бесінші болып орналаса алмайды. Әрбір ұлттың өзінің ана тілдерінде еркін сөйлеуі Қазақстандық демократияның айқын көрінісі. Біз осындай демократияның арқасында ғана әлемге танылып, жер жүзінде бейбітшілік үстемдігін жасай аламыз. Билік үш тілді үйрену, қолдану аясын бір сызықтың бойына емес, үш сызыққа, әрқайсысының өз орнын көрсететін саясат жүргізіп, мемлекеттік тілдің бірінші болып дамуын қадағалайды. Бұған ешқандай күмән болмауы керек. Үш тұғырлы тіл арқылы ғана Қазақстан тілдік саясаттың оң нәтижесі көре алады.

Өз тіліміз, яғни мемлекеттік тіл - мемлекеттік қызметте жұмыс бабында қолданылатын тілге, басшының сөйлеу тіліне айналуы үшін билік аянбай еңбек етіп келеді.

 «Үш тұғырлы тіл» саясаты мемлекеттік, яғни қазақ тілін көлеңкеде қалдыру емес, өсіруді, дамытуды көздейді. Ол үшін әрбір саналы азамат өз тілі мен өзгенің тіліне құрметпен қарау керек. Әркім өз тілінде сауатты жазып, сөйлеп қалған тілдерді меңгерсе біріншіден өзіне жақсы, ол табысты әрі білімді болады және қоғамға да өз пайдасын тигізеді.

 **Қарағанды қаласы.,**

**«№17 жалпы білім беретін орта мектебі» КММ**

 **химия пәнінің**

 **мұғалімі Жалгасова Г.К.**

zhalgasova.gulnar@mail.ru

**8778 348 65 48**